NaiveNeuron/SloPal huggingface dataset:
L. Köteles, poslanec: (2007-09-12):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Konštatujem, že uvedený návrh bol doručený poslancom Národnej rady Slovenskej republiky v stanovenej lehote a spĺňa z formálnoprávnej stránky všetky náležitosti uvedené v rokovacom poriadku Národnej rady Slovenskej republiky, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní a v súlade s rozhodnutím predsedu Národnej rady Slovenskej republiky navrhujem, aby poslanecký návrh zákona prerokovali výbory: ústavnoprávny výbor, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 15. októbra a gestorský výbor do 16. októbra. Pani predsedajúca, skončil som.
Vášáryová, Magdaléna, poslankyňa NR SR (2015-09-23):
Urobiť krásnu tortu, pán minister, je tiež umenie. (Povedané so smiechom.) Ale ja sa vraciam k dôvodovej správe, kde je napísané, citujem: „Evidencia nie je povinná a nie je podmienkou vykonávania umeleckej činnosti“ – a tu prichádza to milované slovo nášho bývalého prezidenta Kováča – „avšak zápisom v evidencii profesionálnych umelcov v slobodnom povolaní získava umelec status profesionálneho umelca, čo môže byť v budúcnosti podmienkou pre udelenie rôznych bonusov pre umelcov.“ Ja keď neviem niečo vyriešiť, priznávam sa vám, pán minister, preložím si to do angličtiny, profesional artist, to znie až smiešne v angličtine. Ja chápem, my sme zvyknutí desiatky rokov, nakoniec aj ja som bola zaslúžilý umelec, teda taký umelec, teraz má byť zaslúžilý majster športu, taký majster. My sme s tým nakazení, nedá sa s tým nič robiť. Len v momente, keď zasadne komisia, ktorá určí, mám s tým problém, k tomu sa vraciam. Ja nepopieram dobrý úmysel. To rozhodne nie a viem, v akom, nakoniec mám jedného doma, ktorý je v slobodnom povolaní, ale, ale jednoducho tie skúsenosti možno aj z minulosti nás trošku varujú pred tým, pred tou komisiou, ktorá to bude udeľovať. To je môj problém. Ďakujem.
P. Hrušovský, predseda NR SR: (2005-03-15):
A. Ivanko, poslanec: ...  že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh ústavného zákona v druhom čítaní.
M. Číž, podpredseda NR SR: (2009-06-18):
O ospravedlnenie neúčasti na dnešnom rokovaní 39. schôdze Národnej rady Slovenskej republiky požiadali poslanci Národnej rady Ferdinand Devínsky a Jaroslav Izák. Pokračujeme tým, že pristúpime k prvému čítaniu o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Parlamentná tlač má č. 1117 a návrh na pridelenie na prerokovanie výborom má č. 1138. Tento poslanecký návrh zákona uvedie pani poslankyňa Lucia Žitňanská. Má slovo.
Dostál, Ondrej, poslanec NR SR (2021-09-22):
Ďakujem za faktické poznámky. Pôvodne som chcel povedať, že na infantilné osobné invektívy zo strany fašistických poslancov nebudem reagovať. Zareagujem iba na vecné faktické poznámky poslancov z HLAS-u, ale teda keď som si vypočul vystúpenia pána Šutaja Eštoka a pána Tomáša, tak zasa až taký veľký rozdiel medzi tým nebol, takže asi zoberiem iné kritérium na rozlišovanie. Pán poslanec Ďurica hovoril o tom, že teda ja som poukazoval na to, že väčšina sudcov Ústavného súdu bola zvolená za predchádzajúcej vlády, a teda že prečo my sa teraz rozhorčujeme nad pánom Žilinkom, keď ho volila väčšina koalície. No ja som pána Žilinku zhodou okolností nevolil, nevolil ho ani kolega Baránik. Vy a vaši kolegovia a v podstate celá opozícia ste ho volili, tak je to trošku iná situácia. Potom ste povedali, že keby som bol v opozícii, tak by som bol prvý, ktorý by hovoril o demokracii a práve ľudí na referendum. No opäť sa mýlite. Ja som v roku 2018 mal možnosť niekoľkokrát podpísať petíciu za referendum o predčasných voľbách a neurobil som to práve preto, že si myslím, že referendom by sa volebné obdobie Národnej rady skracovať nemalo, že ľudia rozhodnú vo voľbách, dajú mandát na štyri roky a pokiaľ parlament je schopný vytvoriť vládnu väčšinu, tak má fungovať naďalej. A teda myslím si to bez ohľadu na to, či som v koalícii alebo v opozícii, či som poslancom, alebo nie som poslancom. A teda správal som sa aj podľa toho, nielenže si to myslím. Pán poslanec Šutaj Eštok hovoril, že som bol ticho, keď sa tu neodôvodnene skracovali legislatívne konania. No, nie je to pravda. Ja som sa ozval napríklad aj vtedy, keď sa menil ústavný zákon o bezpečnosti štátu. Uznal som, že môže sa to zdať, že je tam problém, ale verejne som povedal svoje dôvody, pre ktoré som hlasoval za skrátené legislatívne konanie. V iných prípadoch som sa, naopak, aj ozval, aj som nehlasoval za vládne návrhy na skrátené konanie, keď som si myslel, že na to nie sú dôvody. Čiže nesúďte podľa seba mňa.
Zemanová, Anna, poslankyňa NR SR (2019-02-01):
Ďakujem pekne. Ja by som len pár slov na záver chcela povedať, že o pár dní uplynie rok, odkedy bol zavraždený Ján Kuciak a jeho snúbenica Martina, a práve Ján Kuciak písal o týchto prípadoch, ktoré sa stali, o týchto kšeftoch s pozemkami a už aspoň z úcty k tomuto novinárovi a k zavraždenej jeho snúbenici by sme... A chcem apelovať na všetkých poslancov, hlavne poslancov koalície, aby tento návrh, spravodlivý návrh zákona podporili.
P. Hrušovský, predseda NR SR: (2003-12-04):
(Hlasovanie.) 135 prítomných, 134 za návrh, 1 sa zdržal. Návrh sme schválili. Prosím, ďalší návrh.
P. Paška, predseda NR SR: (2007-09-11):
(Hlasovanie.) 135 prítomných, 135 za. Konštatujem, že tento návrh sme schválili. Ďalej.
Šimečka, Michal, podpredseda NR SR (2024-06-27):
Ďakujem veľmi pekne. Šesť faktických poznámok v reakcii na vaše vystúpenie. Ako prvý pán poslanec Pročko, nech sa páči.
K. Tóthová, poslankyňa: (2007-03-29):
Pani poslankyňa Lucia Žitňanská dala pozmeňujúci návrh týkajúci sa dvoch bodov. Pani poslankyňa, pýtam sa, lebo pri vystúpení ste to nepovedali, či si želáte osobitné hlasovanie. (Odpoveď z pléna.) Čiže spoločné. Prosím, hlasujeme o pozmeňujúcom návrhu pani poslankyne Žitňanskej s odporúčaním schváliť ho.
Glváč, Martin, podpredseda NR SR (2017-05-16):
Ďakujem. Prosím predsedu výboru pre európske záležitosti poslanca Ľuboša Blahu, aby informoval Národnú radu o výsledku prerokovania materiálov vo výboroch. Nech sa páči, pán poslanec.
V. Mečiar, poslanec: (2008-07-03):
Pokiaľ ide o hlasovanie, vzhľadom k tomu, že program bude pokračovať po 17.00 hodine normálne, táto vec by mala byť prejednaná po 17.00 hodine a hlasovanie by malo byť najneskoršie zajtra o 11.00 hodine o odvolaní Pavla Minárika. Preťahovanie rokovania Národnej rady, uberanie z času vecnosti vedie k tomu, že nakoniec by sme nad tým rečníckym pultom mohli natiahnuť cirkusové šapito. Nie že by sa v ňom Mikloško nevynímal, ale škoda to robiť z Národnej rady. (Potlesk.)
I. Mikloš, podpredseda vlády a minister financií SR: (2004-06-17):
Vážený pán predseda, vážené panie poslankyne, vážení páni poslanci, neprítomného predsedu vlády, ako ste povedali, zastupujem ja, neprítomného ministra zahraničných vecí Kukana taktiež zastupujem ja a neprítomného ministra Zajaca pán podpredseda vlády Rusko.
M. Mamojka, poslanec: (2008-09-04):
Ale čo bolo zas tak strašne konkrétne na prezentácii toho, čo povedal pán poslanec Lipšic? Mňa dosť zaráža ako poslanca, ale hlavne ako človeka a potom ako právnika, pán kolega, naozaj ten fakt, že už to klišé a to, čo sa stále a permanentne opakuje a hovorí dokola, že vláda je mafia-friendly. No, platí starý princíp, mnoho tisícročný, prezumptio boni viri, prezumpcia slušnosti, statočnosti, čestnosti každého subjektu občana, to znamená, celá vláda je mafia-friendly? Tí, ktorí hlasovali zrejme, veď to boli koaliční poslanci, ktorí hlasovali za programové vyhlásenie vlády, tiež je zrejme mafia-friendly. Proste je tu akási kolektívna vina, ktorá je absurdná, pretože máme, a nechcem tým zdržovať, asi nejaké právne princípy, ktoré vychádzajú z tejto nosnej právnej a filozofickej zásady, ako je princíp neviny v trestnom práve, v civilnom práve, subjektívna zodpovednosť a tak ďalej a tak ďalej. Nechcem teraz tým zdržovať. Takže myslím, že toto už sú trošku príliš obnosené slová skutočne a krivdí sa desiatkam a desiatkam statočných a myslím, že slušných ľudí. Čo sa týka konkrétneho spisu. Ja, čo som si ho prelistoval, tak takisto poviem ako právnik. Nielen v administratívnom práve, ale v práve vôbec platí prezumpcia správnosti individuálnych právnych aktov, úradných dokladov, dokumentov a listín. Čo je relevantný doklad? Originál alebo úradne notárom alebo matrikou overená kópia. Ja nespochybňujem, lebo nemám jednoznačné dôkazy, ale takúto fotokópiu, ako sú tam dnes, vyrobí v dnešnej rozmnožovacej technike hocikto a hocikde. Ale to možno posúdia iné orgány, nie parlament. Ja osobne kvitujem, myslím, že to povedal pán poslanec Mečiar, vstup pani poslankyne, nie je tu, Žitňanskej, alebo ešte nejaký tu bol príspevok, ktorá diskutovala vecne o niektorých otázkach, problémoch, o ktorých sa dá diskutovať. Ja vôbec nehovorím, že nie. O miere efektivity, funkčnosti rezortu justície a podobne, ale to je beh na dlhé trate, a to by bolo na diskusiu na tri dni. Ale o tom sa má diskutovať. A nie diskutovať, politikárčiť a zabíjať čas v podstate veľmi, veľmi diskutabilnými a spochybniteľnými argumentmi, ktorých miera a stupeň závažnosti a relevancie podľa mňa vonkoncom nezodpovedá tomu, čo sa chce k odvolaniu ministra a podpredsedu vlády. Ďakujem pekne.
Grendel, Gábor, podpredseda NR SR (2022-02-11):
S reakciou na faktickú poznámku pán poslanec Beluský.
Žiga, Peter, podpredseda NR SR (2024-09-26):
Pán poslanec Puci.
P. Hrušovský, podpredseda NR SR: (2002-05-29):
(Hlasovanie.) 111 prítomných, 109 za, 1 proti, 1 nehlasoval. Návrh sme schválili. Ďalší návrh, pán poslanec. M. Mesiarik, poslanec: Pán predsedajúci, dajte hlasovať o bodoch 1 až 28 časti IVb spoločnej správy, teda ide o návrh výboru pre financie, rozpočet a menu, s tým, že gestorský výbor odporúča tieto body schváliť.
Laššáková, Jana, podpredsedníčka NR SR (2015-11-11):
Nechce reagovať pán poslanec na faktické. Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Nech sa páči, máte slovo.
Laurenčík, Milan, podpredseda NR SR (2021-01-29):
Ďakujeme, pán podpredseda, na vaše vystúpenie evidujem tri faktické poznámky. Nech sa páči, pani poslankyňa Zita Pleštinská ako prvá.
Šebová, Zuzana, poslankyňa NR SR (2022-02-11):
Teraz som sa dozvedela, lebo sme to komunikovali, môžme urobiť tie nominácie, ale ja v mojom kontrolnom výbore nemám žiadnu nomináciu od opozície, takže by som poprosila, aby si opozícia nominovala jedného člena, ktorý by mal byť v tejto ITP komisii, lebo ja bez toho to nemôžem urobiť. Takže týmto vyzývam poslancov, ktorí sú z opozície členmi výboru, aby mi dali nejaké návrhy nominácie. Ďakujem pekne.
Verešová, Anna, poslankyňa NR SR (2019-10-16):
Ďakujem pekne. Vážení kolegovia, kolegyne, ja vás tak nejak chcem veľmi pekne poprosiť, aj teba, pán kolega Kéry, že v prípade akejkoľvek kauzy alebo ohrozenia zdravia a života detí, detí, my musíme byť na strane detí. My musíme byť na strane detí. A keď nie sme si istí, lebo nie sme si istí nikdy, tak my aspoň buďme ticho. Pretože deti sú najzraniteľnejšou skupinou. Patria medzi najzraniteľnejšie skupiny. Oni nie sú dospelí ako my. My máme oveľa viac možností, schopností, sily fyzickej, psychickej. Takže ja som preto vystúpila, aby sme tu v pléne zauvažovali aspoň tak do seba a vedeli o tom, že podľa zákona o sociálno-právnej ochrane detí a podľa potom všetkých možných ešte ďalších, prosím vás, § 7. Každý, každý, kto vie, že je ohrozený život a zdravie dieťaťa, tak musí konať a musí stáť na strane detí. To je taká, prosím vás, definícia, ale veľmi pravdivá a správna, ktorú by sme si tu mohli všetci, ako je nás tu 150, zapamätať. A čo sa týka Gorily, Threemy, keď tam všetkým je spájateľ ten Kočner. Aj v Čistom dni dokonca s riaditeľkou a riaditeľom Tománkovcami. Takže my tu máme také prepojenia týchto osôb všetkých. Jedno s druhým sa to nejako týka. Ďakujem pekne.
Poliačik, Martin, poslanec NR SR (2014-11-08):
Ten môj procedurálny návrh, pani podpredsedníčka, je úplne jasný. Už len za priebeh týchto faktických poznámok a totálne nerešpektovanie rokovacieho poriadku by sme sa mali zamyslieť nad tým, kto vedie tento parlament. Ja viem, že vám je to trápne, ja viem, že aj stranícky, aj mocensky je pán Paška nad vami a jednoducho niektoré veci si nemôžte dovoliť, ale ak je to takto nastavené, tak nefungujeme správne. To bolo flagrantné porušenie rokovacieho poriadku a... (Prerušenie vystúpenia predsedajúcou.)
Kollár, Boris, predseda NR SR (2023-05-09):
Prosím, ukľudnime sa, aby sme počuli pána poslanca. Pán poslanec Krúpa, poprosím vás.
Hlina, Alojz, poslanec NR SR (2012-06-21):
Nedá mi. (Smiech.) Ale nie. To je do dvoch minút. (Prerušenie vystúpenia predsedajúcou.)
Laurenčík, Milan, podpredseda NR SR (2020-07-09):
Pani ministerka, môžete odpovedať.
Müllerová, Emília, poslankyňa NR SR (2015-09-24):
Aby sme mohli hlasovať o pozmeňujúcich návrhoch predložených dnes, dávam najskôr hlasovať o skrátení lehoty podľa § 83 ods. 4 zákona o rokovacom poriadku.
Hlina, Alojz, poslanec NR SR (2013-09-05):
Mám odpovedať, pán predseda? Lebo na takú hlúposť sa nedá odpovedať, prepáčte. (Ruch v sále.)
Grendel, Gábor, podpredseda NR SR (2022-02-08):
Pán poslanec Tomáš.
Švantner, Dušan, poslanec NR SR (2011-04-06):
Ďakujem, pán predsedajúci. Pán poslanec, vy ste začali svoje vystúpenie tým, že ste povedali, že doteraz tu bolo bohapusté divadlo. No ja musím povedať, že také bohapusté divadlo, ako počúvame od vás, nepočujeme ani od jedného z poslancov. Vy ste odborník na všetko, vy ste Vasilisa Premúdra. A ja len žasnem, že vôbec ešte zostávate tu v tomto parlamente. A už keď ste začali hovoriť o tom všetkom, čo sa tu udialo. Viete, mali by ste začať úplne od začiatku. Mali by ste začať od malej privatizácie, od holandských dražieb, od prvej vlny privatizácie, od privatizácie strategických firiem. A potom o týchto veciach by ste mohli hovoriť s vašimi kolegami, ktorí túto problematiku poznajú veľmi dobre, lebo sa na tom všetkom zúčastňovali. Viete, ja som už raz povedal, že by sme sa mali poučiť z toho, čo sme spravili zle, koalícia aj opozícia, a mali by sme spoločne pripraviť stratégiu vývoja, rozvoja Slovenskej republiky. Ste teraz vo vláde, môžete spraviť iniciatívu a ja som presvedčený, že opozícia sa pridá. A myslím si, že je tu dosť ľudí takých, ktorí budú vedieť k tomu pridať naozaj veľmi významné prínosy, a spoločne môžeme spraviť stratégiu do budúcnosti. Ďakujem.
M. Hort, podpredseda NR SR: (2008-09-11):
Pretože máme ešte päť minút, pán minister, skúsim ešte otvoriť nový zákon. Čiže budeme teraz pokračovať prvým čítaním o vládnom návrhu zákona, ktorým sa menia niektoré zákony v pôsobnosti Ministerstva zdravotníctva Slovenskej republiky v súvislosti so zavedením meny euro . Tento vládny návrh zákona ste dostali ako tlač 714 a návrh na jeho pridelenie na prerokovanie výborom je v rozhodnutí číslo 726. Nech sa páči, pán minister, uveďte aj tento vládny návrh zákona.
Glváč, Martin, podpredseda NR SR (2016-12-08):
Ďakujem. Žiada si záverečné slovo spoločný spravodajca? Nie je tomu tak, prerušujem rokovanie o tomto bode programu. A v rokovaní pokračujeme ďalším bodom programu, ktorým je; a síce desať minút. Tak skúsme. Ďalším bodom je Mimoriadna správa verejného ochrancu právu o skutočnostiach nasvedčujúcich závažnému porušeniu základných práv a slobôd postupom policajných orgánov . Správa je pod tlačou 293 a informácia výborov má tlač 293a. Prosím verejnú ochrankyňu práv Janu Dubovcovú, aby správu uviedla. Ospravedlňujem sa, pani ombudsmanka, ale tak to nejak vyšlo.
Sulík, Richard, poslanec NR SR (2013-06-25):
Ďakujem pekne. No, samozrejme, drogy sú svinstvo. A, Martin, si to aj jasne povedal, nielen dnes, ale viackrát, len to vždy nejako zanikne. No ale rovnaké svinstvo je aj alkohol, cigarety, kofeín, taurín, kadečo. A je to, skrátka, súčasťou nášho života. No a preto otázka by mala zaznieť inak. Otázka by mala znieť: Kedy má štát oprávnenie vstupovať do súkromia občanov? A v tomto momente teraz vytiahnuť vetu typu, prirodzené zákony treba rešpektovať, tak to je niečo, Paľo Hrušovský to práve povedal vo faktickej poznámke, s čím si ja neviem nič počať, lebo zakázať marihuanu je podľa akého prirodzeného zákona? Pre mňa sú prirodzené zákony typu neviem čo, kinetická energia rovná sa mv na druhú, alebo nejaké iné. Ale prirodzený zákon, že nikotín je dovolený podľa prirodzeného zákona a THC je zakázané, ja taký zákon nepoznám. A preto by mala byť na prvom mieste otázka, kedy má štát právo sa rýpať, diktovať ľuďom, ako majú žiť alebo im v niečom brániť. A myslím si, že malo by to byť najmä vtedy, keď títo ľudia páchajú škodu niekomu inému. Ale keď chcú páchať škodu sebe, to už je jedno, z akých dôvodov to robia, tak tam im príliš vstupovať do súkromia, mali by sme byť teda s týmto veľmi opatrní. Aktuálna diskusia napríklad prebieha s inou drogou. A tou je nikotín. Európska únia ide zakázať mentolové cigarety. Prečo? Prečo si ja nesmiem zapáliť mentolovú cigaretu, alebo marihuanovú? Lebo pán Kuffa si myslí, že prirodzený zákon treba rešpektovať, alebo Jano Figeľ povie, že prísna regulácia v duchu zodpovednosti je...(Prerušenie vystúpenia časomerom.)
Laurenčík, Milan, podpredseda NR SR (2020-04-28):
Pán poslanec Baránik.
Blanár, Juraj, podpredseda NR SR (2021-07-23):
Ďalší, pán poslanec Dušan Jarjabek.
Paška, Pavol, predseda NR SR (2014-03-27):
Dobre, hlasujeme o námietke. (Hlasovanie.) 135 prítomných, 53 za, 75 proti, 7 sa zdržalo. Námietku sme neprijali.
Danko, Andrej, predseda NR SR (2018-06-13):
Pán prezident... (Reakcia prezidenta SR: „ Áno. “) Z úcty k vášmu postaveniu a k vám ako pánovi prezidentovi upozorňujem výslovne poslancov Ľudovej strany Naše Slovensko, aby okamžite zložili tieto vizuálne pomôcky a správali sa ako dospelí ľudia a nie ľudia, ktorí neovládajú svoje emócie. Prosím vás, zložte tieto pomôcky, lebo ináč budem musieť prerušiť schôdzu Národnej rady a vykážem vás z rokovania Národnej rady. Pán prezident, ak by si dovolil, je to netradičná situácia, ale myslím si, že táto neštandardná politická strana okrem prerušenia a zvolania grémia nebude rozumieť iným inštrumentom.	Ešte raz vás upozorňujem, že budem, preruším schôdzu a vykážem vás z rokovania Národnej rady Slovenskej republiky. (Poslanci ĽSNS naďalej držia v rukách papiere, nereagujúc na výzvu predsedajúceho.) Nie? Ak... Vážení páni poslanci, z úcty k prezidentovi Slovenskej republiky, z úcty k rokovaciemu poriadku Národnej rady Slovenskej republiky nemôžem dovoliť a akceptovať takéto prejavy voči prezidentovi Slovenskej republiky. Prerušujem schôdzu Národnej rady Slovenskej republiky do 14.10 hod. a súčasne vykazujem z rokovania Národnej rady poslancov Ľudovej strany Naše Slovensko. Ďakujem. (Potlesk.) (Prerušenie rokovania.) (Pokračovanie rokovania.)
P. Hrušovský, predseda NR SR: (2004-03-16):
M. Maxon, poslanec: Jedna jediná poznámka. Pán poslanec Fico, vy veľmi dobre viete, že na tom rokovaní, kde sa takýto postup dohodol, som bol aj ja prítomný.
Paška, Pavol, predseda NR SR (2013-03-20):
Poprosím pána poslanca Suska, ktorý je určeným spravodajcom, aby podal spravodajskú informáciu.
Žitňanská, Jana, poslankyňa NR SR (2022-10-04):
Ďakujem. Pán predsedajúci, dajte, prosím, teraz hlasovať spoločne o bodoch 1 až 9 zo spoločnej správy, a to s odporúčaním gestorského výboru schváliť.
Grendel, Gábor, podpredseda NR SR (2022-06-21):
Ďakujeme. Dávam teraz možnosť prihlásiť sa ešte do rozpravy k tomuto bodu ústne. Nech sa páči. Nikto. Končím možnosť prihlásiť sa ústne do rozpravy. Želá si záverečné slovo pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Teraz, pani poslankyne, páni poslanci, pristúpime k druhému čítaniu o zákone z 24. mája 2022 o financovaní voľného času dieťaťa a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1069. Spoločným spravodajcom z výboru pre financie a rozpočet je pán poslanec György Gyimesi, ktorého teraz prosím, aby informoval Národnú radu o výsledku prerokovania vráteného zákona vo výboroch.
Danko, Andrej, predseda NR SR (2019-11-26):
Prosím, prezentujme sa a hlasujeme o pripomienkach pani prezidentky. Prítomných 148 poslancov, za 66, proti 55, zdržalo sa 27. Konštatujem, že sme neschválili návrh.
Dostál, Ondrej, poslanec NR SR (2016-11-30):
Ďakujem. Pán poslanec Číž, pokiaľ ide o to obmedzenie dĺžky času vystúpenia poslanca v rozprave, no, obávam sa, že problém trochu v tom je, že vy počúvate len seba a nepočúvate, čo hovoria iní. Úplná väčšina kolegov, ktorí k tomu vystúpili, nespochybňuje, že takéto alebo podobné obmedzenia existujú aj niekde inde. V tom nie je podstata problému. Problém je v tom, že doteraz to u nás nebolo a vy to zavádzate. A zavádzate tie obmedzenia nie preto, aby ste riešili nejaký reálny problém, reálne existujúci problém, napríklad neprimeranú dĺžku trvania schôdzí, ale zavádzate to čisto mocensky, aby ste nám ukázali svoju silu. A týmto zákonom alebo tou zmenou by ste predsa nevyriešili to, ak by opozícia chcela naťahovať schôdzu, ak by aj po tejto zmene, ak by sme chceli naťahovať, tak sa dohodneme dva opozičné kluby a o každom bode sa bude rokovať celý týždeň. To nám rokovací poriadok, keď si vynásobíte vystúpenia všetkých poslancov, faktické poznámky, je to možné. Nič by ste tým nedosiahli. Pokiaľ ide o ten vzťah menšina a väčšina, hovoríte o lojalite menšiny vo vzťahu k väčšine. Asi sa odvíjate od toho princípu, ktorý sa napríklad premieta do čl. 34 ods. 3 slovenskej ústavy, že výkon práv občanov patriacich k národnostným menšinám a etnickým skupinám zaručených v tejto ústave nesmie viesť k ohrozovaniu zvrchovanosti a územnej celistvosti Slovenskej republiky a k diskriminácii jej ostatného obyvateľstva. No neviem, ako by výkon práv opozície mohol viesť k ohrozeniu zvrchovanosti a územnej celistvosti parlamentu alebo k diskriminácii koalície, ale teda neviem, ako chcete tú lojalitu premietnuť. Ale my tu nie sme na to, aby sme boli lojálni voči vládnej koalícii, ale na to, aby sme ju kritizovali, lebo sme opozícia.
Gašpar, Tibor, poslanec NR SR (2024-02-08):
Ako o ďalšom dajte, prosím, hlasovať o návrhu poslanca Dostála a Čaučíka vrátiť návrh zákona na dopracovanie.
Laššáková, Jana, podpredsedníčka NR SR (2015-09-23):
Pani poslankyňa Vášáryová, nech sa páči.
P. Paška, predseda NR SR: (2007-09-14):
Faktická poznámka bude od pani poslankyne Muškovej. Končím možnosť prihlásiť sa s faktickou poznámkou. Máte slovo, pani poslankyňa.
Žiga, Peter, podpredseda NR SR (2023-12-05):
Ďakujem pekne, pán spravodajca. Zaujmite miesto pre spravodajcov. Otváram týmto rozpravu. Nevidím žiaden procedurálny. Otváram týmto rozpravu. V rámci rozpravy sa písomne prihlásili pán poslanec Sulík, Matovič, Mažgút za kluby a riadne do písomnej rozpravy sa prihlásil pán poslanec Gašpar a pán poslanec Grendel. (Reakcia z pléna.) Pán poslanec Dostál, máte procedurálny návrh? Nech sa páči.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 130 prítomných, 129 za, 1 sa zdržal. Konštatujem, že Národná rada schválila navrhované uznesenie. Ďalej pristúpime k hlasovaniu o návrhu uznesenia k návrhu na vyslanie príslušníkov ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES, tlač 351. Prosím spoločného spravodajcu z výboru pre obranu a bezpečnosť poslanca Dávida Demečka, aby hlasovanie uvádzal. (Hlasovanie o návrhu na vyslanie príslušníkov ozbrojených síl Slovenskej republiky do operačného veliteľstva vojenskej operácie Európskej únie EUNAVFOR ASPIDES , tlač 351.)
Šimečka, Michal, podpredseda NR SR (2024-04-17):
Ďakujem veľmi pekne. Tým sme vyčerpali zoznam písomne aj ústne prihlásených do rozpravy a vyhlasujem teda túto rozpravu za skončenú a pýtam sa pána ministra, či sa k nej chce vyjadriť. Je tomu tak, takže, pán minister, prosím, máte slovo.
Petrák, Ľubomír, poslanec NR SR (2020-07-23):
Ďakujem za slovo. Pán minister, ja som doteraz myslel, že na srandu je u vás Jožo Pročko, ale zjavne zmysel pre humor máte viacerí. Hovorili ste vo svojom vystúpení o pohrobkoch komunizmu. Ja by som vám veľmi doporučoval, aby ste si pozreli svoje vystúpenie v kľude, v pokoji, a skúste pouvažovať nad tým, či tam správanie nejakého pohrobka neuvidíte v tomto vystúpení. Hovoríte o tom, že Matovič hovorí pravdu, inak by si svoju diplomovku vyžehlil. A toto čo je za logiku, prosím vás? Veď dekan ju chcel schovať, ale nevídalo, médiá vyštárali, vytiahli na povrch. A vedenie Univerzity Komenského, vrátane predsedníčky akademického senátu, povedalo, že nespĺňa kritériá, to je jasný plagiát. Keď hovoríte o tom, že sú tu pohrobkovia komunizmu, vy ste disident, ktorý bojoval celé desaťročie alebo desaťročia proti nominantom straníckym. A dnes ste v akej, v akej situácii? Nerozhoduje odbornosť. Rozhoduje to, či majú vaši nominanti vašu dôveru. Čo vám to pripomína? Kam sa to znovu, znovu vraciate? Nevidíte tu žiadnu analógiu? Znovu je tu jedna strana, ktorá koná v mene ľudí a snaží sa vytvoriť štátostranu. Hovoríte o normalizácii alebo to smerujete k 50. rokom a k politickým perzekúciám? Toto je to, čo, čo je vám blízke? Toto chcete na záver svojej politickej kariéry akože povedať, že celý môj život hádžete do koša, lebo sa stotožňujete s týmito prvkami, ktoré zavádzate do života? Nevadí vám, že premiér a vy porušujete zákony, lebo to myslíte dobre? Tak ako generácie pred vami? Keď to nepôjde inak, tak ich zrušíte? Pán minister, začína mi vás byť úprimne ľúto.
Gaborčáková, Soňa, poslankyňa NR SR (2017-06-13):
Ďakujem za slovo. Pán minister, ja vám chcem len pripomenúť, že pred rokom bola petícia za zjednotenie školstva, ktorú podpísalo 60-tisíc ľudí a kde ste sa aj vy vyjadrili k tomu, že špeciálne školstvo by malo byť zjednotené a teda, že súhlasíte s názormi ľudí, ktorí túto petíciu podpísali. Výsledok po roku, kde som tiež kládla otázku pánovi ministrovi vnútra, či teda nevidí dôvod na to, aby sa špeciálne školstvo presunulo opäť pod ministerstvo školstva, bola odpoveď, že nevidí na to dôvod, že dofinancovávať ďalšie veci a že komunikácia sa teda zlepšila. Ja mám za to, že už pri osobných asistentoch tým, že patria pod iné ministerstvo, sa zabudlo práve na špeciálne školstvo a teraz je to rovnako práve s ihriskami. Práve tieto deti, ktoré sú zaradené do C variantu, potrebujú snoezelenky a ďalšie veci relaxačné na prípravu žiakov napríklad s Aspergerovým syndrómom a za to by si pomohli. Ale opäť sú pod ministerstvo vnútra a prvý bojkot na asistentov sme vyhrali. Zatiaľ tie ihriská opäť neprešli a pri každom projekte, ktorý ide z ministerstva školstva, sa na špeciálne školy zabúda. Ďakujem.
Holeva, Viliam, poslanec NR SR (2014-01-28):
Teraz pristúpime k hlasovaniu o návrhoch z rozpravy. Dajte, prosím, hlasovať o pozmeňovacom návrhu poslanca Andreja Kolesíka.
Hrušovský, Pavol, podpredseda NR SR (2010-12-16):
Nech sa páči, pán poslanec Blanár, v tejto chvíli navrhovateľ, máte slovo.
E. Vestenický, poslanec: (2009-02-06):
Výbory prerokovali tento návrh zákona v stanovenej lehote. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Všetky výbory Národnej rady, ktoré rokovali o uvedenom vládnom návrhu zákona, súhlasili s ním a odporučili Národnej rade Slovenskej republiky návrh zákona schváliť tak, ako ho máte uvedený v tlači 838 a v správe 838a v bodoch 1 až 4. Pán predsedajúci, skončil som, prosím, otvorte rozpravu.
Krajčí, Marek, poslanec NR SR (2019-10-24):
Ďakujeme pekne, Janka. Nezakazujeme fajčenie. Nechceme v prvom prípade zakazovať, chceme ochraňovať slabších, tehotné mamičky, alergikov, astmatikov, rodiny s malými deťmi, zdravie populácie, chceme prispievať k zníženiu odvrátiteľných úmrtí. Toto chceme spraviť. Nezakazujeme fajčenie. Áno, astmatikovi môže vyvolať záchvat aj jedno vdýchnutie dymu. Predstavme si, že sme na tej terase, máme rozjedené jedlo, príde tam fajčiar a zapáli si. Poprosil som čašníka, nie jedenkrát, prosím vás, mohli by ste mu povedať, aby si odsadol. Nie, neurobí to. Vy sa presuňte do vnútra. Rodina, päť detí, manželka, rozjedené jedlá, ideme sa presúvať dovnútra. Však to je úplne nemožné. Tak isto pre neho. On si tam zapáli a teraz niekto dôjde a povie mu, presuň sa, lebo tuná to nevyhovuje, hoci nemal si zapáliť, mal sa pozrieť, kto je okolo neho, ale zapálil si, to je, žiaľ, situácia, zapálil si on. Nepresunie sa. To znamená, vieš, Janka, ja chápem slobodu, ale my nemôžme dovoliť, aby sloboda ničila zdravie tých, ktorí za to nemôžu, obmedzovala tých, ktorí chcú žiť správne, ktorí sa nechcú, ktorí nechcú druhým škodiť. Ako v tomto prípade naozaj nechceme zakazovať, nechceme prikazovať, chceme ochraňovať. To je motív tohto zákona a ja si myslím, že táto situácia sa dá vyriešiť aj tým spôsobom, ako si hovorila, pokiaľ ten prevádzkovateľ reštaurácie chce vytvoriť kvalitné, dobré prostredie pre fajčiarov, ja si myslím, že určite sa to bude dať vytvoriť. Aj keby tento zákon platil, eventuálne v druhom čítaní. V pozmeňovacom návrhu navrhni fajčiarske terasy, pre mňa za mňa, keď tam budú aj nefajčiarske terasy, ale tak, aby ten dym nevyrušoval tých, ktorí si sadnú na terasu nefajčiarsku.
Blanár, Juraj, podpredseda NR SR (2021-07-01):
Ďakujem, pán minister. Vyčerpali sme hodinu určenú na hodinu otázok ministrom vlády Slovenskej republiky. Uzatváram tento bod. Ďakujem pánom ministrom aj poslancom a vyhlasujem dvojminútovú technickú prestávku a po nej budeme pokračovať v rokovaní. (Prestávka.) (Po prestávke.)
Pčolinský, Peter, podpredseda NR SR (2022-11-11):
Pán poslanec, len tak na margo, pán minister povedal, že nemá zmysel sa vyhovárať na bývalé vlády, povedal presný opak. Pán poslanec Fico s ďalšou faktickou, nech sa páči.
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrh 61 poslancov, proti 76 poslancov, zdržalo sa 6 poslancov, nehlasoval 1 poslanec. Pani spravodajkyňa aj vážení kolegovia, tento návrh sme neschválili.
Blaha, Ľuboš, podpredseda NR SR (2023-11-24):
Pán poslanec Roman Mikulec, nech sa páči.
Jurinová, Erika, podpredsedníčka NR SR (2014-09-18):
Ďakujem pekne za slovo. Ďakujem za odpoveď, no medzitým sa stalo, že v podstate včera sme mali správu Fondu národného majetku, tak som rovno požiadala aj pána riaditeľa, aby mi podobnú otázku zodpovedal. Potešilo ma, že sa vyjadril v tom duchu, že hľadajú cestu, lebo naozaj takých prípadov, ja som mala informáciu, že 15 je takých prípadov, on sa teda vyjadril, že 90 takých prípadov evidujú. A naozaj možno ja by som v tomto duchu alebo teraz pri tejto príležitosti chcela zopakovať, že častokrát tí ľudia sú naozaj uvedení do omylu práve nekompetentnosťou ľudí, ktorí ponúkajú cez dlhopis vlastne ten prevod. Je mi jasné, že ide o náklady štátu, ktoré s tým má tým, že vlastne umožnil občanom, ale stále si myslím a som presvedčená, že štát, ktorý neumožní vlastný cenný majetok previesť naspäť, ak sa to omylom stalo, tak podľa mňa nie je demokratický štát alebo právny štát. Ďakujem pekne.
Nash, Natália, poslankyňa NR SR (2024-01-24):
Ďakujem za slovo, pán predsedajúci. Marek, ďakujem ti za tvoj príspevok. Obávam sa, že oni nemajú záujem o kvalitnú legislatívu, ale chcú legislatívu, ktorá im zabezpečí beztrestnosť. Rovnako si myslím, Marek, že im nezáleží na tom, že znásilňujú štandardný legislatívny proces a že normalizujú skrátené legislatívne konanie, pretože oni sú vlastne v obrovskom konflikte záujmov. Chcem ešte odcitovať aj z vystúpenia pani prezidentky, ona nám v svojom prejave pripomenula, že rozprava v Národnej rade nenahrádza riadny legislatívny proces, citujem: „Je bezprecedentné, aby sa takéto závažné zmeny v oblasti Trestného práva diali bez riadneho legislatívneho procesu. Prebiehajúca rozprava v parlamente ho, samozrejme, nenahrádza. To by sme ho potom vôbec nemuseli mať v právnom poriadku. Vyjadrenia opozičných poslancov tu smerujú takpovediac do tmy. Môžu prísť s akýmkoľvek argumentom, avšak bez nároku na to, že by sa ním niekto zaoberal.“ Ďalej nám ešte pripomenula, že „štandardný legislatívny proces, ktorý v sebe zahŕňa medzirezortné pripomienkové konanie, má svoj osobitý účel a ten nijako nenahrádzajú vyjadrenia poslancov v parlamente. Riadne pripomienkové konanie je verejné, zúčastňujú sa ho povinné subjekty a môžu byť vznesené zásadné pripomienky s ktorými je následne potrebné sa vysporiadať zákonom ustanoveným spôsobom.“ Pripomenula tiež, že si nemáme zamieňať rozpravu v parlamente za tento nástroj prípravy legislatívy. Ďakujem ti, Marek, ešte raz za tvoj príspevok.
Kalist, Peter, poslanec NR SR (2011-06-29):
Ďakujem pekne. No, vážený pán minister, naozaj skutočne vítam začiatok dialógu a konečne prvú lastovičku, ktorá sa týka riešenia dlhodobých chronických problémov sestier práve pracujúcich v DSS-kách, teda v tých zariadeniach sociálnych služieb. To je všetko, ďakujem.
P. Hrušovský, predseda NR SR: (2005-06-22):
Ľ. Navrátilová, poslankyňa: Vážený pán predseda, vážené kolegyne, kolegovia, to, s akými problémami sa boria občania, ktorí bývajú väčšinou v panelových bytoch, keď sa majú dohodnúť na elementárnych veciach, je všeobecne známe. Znenie zákona č. 182 umožňuje jednu vec, ktorá sa začala v praxi aplikovať. Totiž tí takzvaní bohatší v tom dome vytvárajú také náklady tým takzvaným chudobnejším, že začína vznikať časť vlastníkov bytov v domoch, ktorí nevládzu platiť náklady spojené s bývaním. Iste viete o tom, že existuje právna možnosť, podľa ktorej sa spoločenstvo pri neplatení poplatkov môže dohodnúť na tom, že toho človeka akosi dostanú z toho bytu. Moja obava a dlhodobá obava už je práve v tom, že dostávam kopu listov, kde ma ľudia upozorňujú na to, že pravdepodobne sa budú musieť z toho bytu vysťahovať. Preto vítam túto iniciatívu, ktorá vlastne dáva zákonné pravidlá na to, akým spôsobom sa budú tvoriť poplatky spojené s užívaním bytov a odstránia túto potenciálnu možnosť vytvárania bezdomovcov. Ďakujem.
V. Veteška, podpredseda NR SR: (2004-03-17):
Prosil by som vás, keby ste nevyrušovali pani poslankyňu.
Glváč, Martin, podpredseda NR SR (2017-12-08):
Pán poslanec Heger.
Laššáková, Jana, podpredsedníčka NR SR (2014-10-14):
Na vystúpenie pána poslanca nie sú faktické poznámky. Teraz dávam možnosť prihlásiť do rozpravy ústne. Do rozpravy ústne sa hlásia páni poslanci Csicsai, Kuffa, Fecko, Mezenská. Končím možnosť prihlásiť sa do rozpravy ústne. Nech sa páči, pán poslanec Csicsai, máte slovo.
Hlina, Alojz, poslanec NR SR (2012-06-22):
Ďakujem pekne. Ja len k tomu, čo pán kolega Viskupič hovoril, že ten paradox bol, a teda naozaj nastal, myslím, že cez dvere ďalej. Ale ja som sa snažil dodržať štábnu kultúru v tom, že čo sa dalo, som urobil pri mojom nejakom návrhu, v zásade dosť nevinnom, že aby tí, čo nafúkajú, keď šoférujú auto, v prípade, že sú držiteľmi zbrojného preukazu, aby oň prišli. Verím, že keď takéto niečo do parlamentu príde, tak bude všeobecná zhoda, že sa zhodneme na tom, že zodpovedný človek by nemal proste mať zbraň, keď je nezodpovedný. Teda opačne, že keď je niekto nezodpovedný a sadne si za volant pod vplyvom alkoholu, tak teda nemôže mať ani zbrojný pas. Čiže toto, takáto nevinná vec. Čo sa dalo, som urobil, som to avizoval predsedovi nášho klubu. Povedal, zaradíme to do časti Rôzne. Tak ja som povedal, že dobre. Dva dni predtým som poslal list všetkým našim členom výboru, kde som teda opísal, že čo chcem predložiť, ako to chcem predložiť, bol tam aj formulovaný návrh uznesenia. A čo ma však zarazilo, že keď teda do časti Rôzne to prišlo, tak úplne tá reakcia bola zlá a nedalo sa ani hlasovať o tom uznesení, ani sa nechceli rozprávať o návrhu toho uznesenia. Tak akože argumentom nad argumenty bolo to, že však takéto niečo nemôže byť v bode Rôzne. Hej, teda, že vzhľadom na váhu toho. Mňa to zarazilo. Zarazilo ma teda aj to, že to nebolo teda, že by som povedal, že až tak zle vnímané úplne v tej časti poslancov SMER-u. A dokonca aj naši kolegovia z opozície sa k tomu pripojili, pán Fedor. Takže veľa vecí ma tu prekvapuje. Takže to som chcel tým povedať, že ja som sa vtedy pridal k pánovi Viskupičovi, že naozaj na jednej strane taký vážny bod je, môže prejsť v časti Rôzne, a u mňa v zásade nevinná vec, pre spoločnosť potrebná, hej, v časti Rôzne zaradená byť nemohla. Ďakujem.
Pčolinský, Peter, podpredseda NR SR (2022-10-25):
Chcem len upozorniť, že s faktickými poznámkami v zmysle rokovacieho poriadku sa dá hlásiť počas vystúpenia v rozprave. Akonáhle vystúpenie v rozprave skončí, faktická poznámka by už nemala byť akceptovaná. Čiže urobíme ešte teraz výnimku s dvomi faktickými poznámkami, s prvou, nech sa páči, pán poslanec Pročko.
Blanár, Juraj, podpredseda NR SR (2021-06-23):
Pán poslanec Štefan Kuffa, nech sa páči.
Laššáková, Jana, podpredsedníčka NR SR (2014-11-10):
Pán poslanec Cicoň.
Jurzyca, Eugen, poslanec NR SR (2015-06-26):
Ďakujem pekne. Výborný návrh, samozrejme, podporím. Doplním drobučký argument, že gastrolístky motivujú ľudí prejesť peniaze, alebo prejesť prostriedky, ktoré by inak mohli minúť na vzdelanie, kultúru a šport.
Pčolinský, Peter, podpredseda NR SR (2023-06-28):
Prezentujeme sa a hlasujeme o pozmeňovacom návrhu pána poslanca Jaroslava Bašku. (Hlasovanie.) Prítomných 138, za 112, proti 0, zdržalo sa 22, nehlasovali 4. Pozmeňujúci návrh sme schválili.
Susko, Boris, poslanec NR SR (2020-12-04):
Ďakujem pekne. Len v krátkosti, ja som hovoril o eurofondoch, nie o pláne obnovy. Pán poslanec Dostál, áno, je legitímna debata o tom, či budeme mať na Slovensku prokuratúru ako orgán sui generis, ústavný orgán, alebo štátne zastupiteľstvo. Táto debata je legitímna a nevylučujem, že ak bude všeobecná zhoda alebo zhoda koalície, tak to viete, viete spraviť. Ale považujem za absolútny nonsens, aby sa zmena charakteru ústavného orgánu takýmto spôsobom menila – bez akejkoľvek diskusie s kýmkoľvek – v druhom čítaní v pléne v Národnej rade v zmene ústavy. Ja nerozporujem, že je to v súlade so zákonom, aby mohli poslanci prijímať v rozprave v druhom čítaní v pléne pozmeňujúce návrhy. Ako to, samozrejme, je pravda, že môžu, ale považujem to za absolútny nonsens, aby sa charakter ústavného orgánu takýmto spôsobom menil bez akejkoľvek diskusie a vedomia subjektov, ktorých sa to dotýka, širokej odbornej verejnosti a nikoho. A pokiaľ sa bavíme o tom, že či ten vykonávací predpis, či to platí len na zákon alebo aj na ústavný zákon, no, treba si povedať, že v tom ustanovení sa hovorí, že kontrolou ústavnosti bude poverený parlament, vláda alebo poverený člen vlády a podrobnosti ustanoví zákon. A ako budú vedieť poslanci Národnej rady, o čom hlasujú, keď nevedia podrobnosti toho zákona? Však vy si môžte do toho zákona dať potom čokoľvek. Čokoľvek. Dnes vládna väčšina s 95 hlasmi zahlasuje za odsúhlasenie tohto ustanovenia, kde nikto z nich nevie, čo bude predmetom toho konkrétneho zákona, ktorý to bude vykonávať, a vy tam môžte dať čokoľvek. Čiže ani jeden... (Prerušenie vystúpenia časomerom.)
Blahová, Natália, poslankyňa NR SR (2017-09-07):
Ďakujem, pán kolega, za hodnotný príspevok. Ja chcem len podotknúť drobnosť k tým trestným stíhaniam, ktoré ste spomínali. Tento človek, ktorý teda je momentálne prípravné konanie pred súdom a na ktorého padá vina za sexuálne zneužitie dievčat, nie je jediným a toto dievča nie je jediné poškodené. Hovoríme o mnohých trestných stíhaniach vo veci sexuálneho zneužívania, ohrozovania mravnej výchovy mládeže, trestné stíhanie vo veci zločinu týrania blízkej a zverenej osoby. Týka sa to mnohých detí, ktoré ešte stále chodia vypovedať na oddelenia Policajného zboru. A jednoducho tento prípad, keď skončí, bude preukázaných ďaleko viac obetí a ďaleko viac páchateľov, ktorých osobne kryje minister Richter. Ďakujem pekne.
Laššáková, Jana, podpredsedníčka NR SR (2012-09-14):
Na vystúpenie pána poslanca s faktickými poznámkami pán poslanec Blaha, Poliačik, Kuffa. Končím možnosť prihlásiť sa s faktickými poznámkami. Pán poslanec Blaha, nech sa páči.
Ledecký, Vladimír, poslanec NR SR (2021-05-03):
Rád by som reagoval na mojich predrečníkov, takže z ministerstva som odišiel preto, lebo mal som iné riešenia a priority ako vedenie ministerstva. Čo sa týka najmenej rozvinutých okresov, treba si povedať, a teraz budem citovať len to, čo napísal alebo potvrdil Najvyšší kontrolný úrad, nie je možné, aby sme dávali peniaze do okresov, kde napríklad v okrese Sabinov len 7 % projektov bolo, kde vytvorilo pracovné miesta, a 93 % projektov nevytvorilo nič. Nie je možné, aby okresný funkcionár strany bol prednosta okresného úradu a bez akýchkoľvek pravidiel si menoval komisiu, ktorá rozhodovala o prideľovaní peňazí, a rozhodovala tak, že väčšinu týchto prostriedkov dávali sami sebe. To je príklad z okresu Medzilaborce. A... a tak ďalej a tak ďalej. Nie je možné, že by vyvolení funkcionári, predstavitelia mesta, parazitovali na celom okrese, aby tých peňazí zobrali najviac, a pritom vytvorili najmenšie efekty. A ďakujem pani primátorke za podporu, lebo naozaj si myslím, že projekt najmenej rozvinutých okresov by mal pokračovať, a tiež si myslím, keďže sú to okresy, kde naozaj tí ľudia nie sú schopní čerpať veľké eurofonďácke projekty, ale naozaj to málo alebo ten jednoduchý projekt im veľmi pomáha, tak preto je dôležité, aby to vláda ocenila viac ako 9 mil. ročne a naozaj tento projekt by mal mať vyššiu prioritu. Ďakujem. (Potlesk.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 122 poslancov, za 97, proti žiadny, 24 sa zdržalo, 1 nehlasoval. Konštatujem, že sme tento návrh schválili. Teraz vyhlasujem dvojminútovú prestávku a budeme pokračovať ďalej v rokovaní. A na záver chcem pozdraviť študentov tuná na balkóne u nás. Vitajte! (Potlesk. Striedanie sa predsedajúcich schôdze.)
Grendel, Gábor, podpredseda NR SR (2023-02-02):
Otváram rozpravu, do ktorej som nedostal žiadnu písomnú prihlášku. Dávam možnosť prihlásiť sa do rozpravy ústne. Končím možnosť prihlásiť sa ústne do rozpravy. V rozprave vystúpia pani poslankyňa Ledecká, Marcinková, pardon, ako navrhovateľka, ospravedlňujem sa, a pán poslanec Ledecký. Nech sa páči, pani navrhovateľka, máte prednosť, takže máte slovo.
Žiak, Miroslav, poslanec NR SR (2022-05-10):
Ďakujem krásne. Kolegovia, kolegovia z koalície, budem na vás reagovať krátko, lebo tuto bol celkom zaujímavý podnet, na ktorý som čakal, lebo som vedel, že príde. Pán kolega Krajčír, ty si krásny pohľad na to, že máme rozdielne pohľady na veľa vecí, ale na konci dňa sa vieme vždy v tej základnej téme spojiť, to je úplne jasné. Milan Potocký, jasné, stojíme na správnej strane. A, pán kolega Taraba, ja som sa tak tešil, že toto vytiahnete, normálne ste mi nabil. No, povedzme si tak. Pán Kuffa, poslanec Kuffa nenosil rúško, keď ohrozoval ostatných ľudí tým, že by mohol šíriť COVID-19. Lenže prišla aj jemu nejaká imunitná choroba a už keď to mohlo jeho ohroziť, tak on nie je ovca, on si nasadí to rúško. Akože to je, ale ja nechápem, aká výroková logika, to nemusím byť ani právnik, aby som pochopil takúto základnú, elementárnu vec. Ja chápem, že vaši voliči toto zožerú, lebo vy ste pre svojich voličov ten youtubovský typ, ktorý si získava takýchto jednoduchých ľudí, ktorý nemajú základné vzdelanie na to, aby pochopili úplne elementárne veci. Úplne elementárne veci. Keď on reálne ohrozoval druhých ľudí, tak rúško nenosil, spochybňoval ho, a s vami na čele, a keď jemu hrozí nejaké ohrozenie zdravia, akékoľvek, aj keď nemyslím si, že to bolo nejaké dramatické ohrozenie zdravia, tak on si nasadí rúško, však on sám seba nebude ohrozovať. Vy ste normálne perfídni, hnusní, cynickí zmrdi a za tým si stojím. (Potlesk.)
Vaľová, Jana, poslankyňa NR SR (2021-11-11):
Ďakujem veľmi pekne, pán kolega. Je mi ľúto, že hodina otázok bola iba polhodiny, ale aspoň faktickou, že som nevystúpila, ale aspoň faktickou. Povedal ste základnú pravdu, hovorme ľuďom pravdu, a v tejto snemovni nechcú počuť pravdu, oni nechcú diskusiu a keď začnete diskusiu, tak vás začnú urážať, začnú z vás robiť neviem čo a potom sa v kuloároch sťažujú, ako aj moja kolegyňa, ktorá bola dneska osobná, nebudem menovať, nechcem do toho zájsť, ako im ľudia ubližujú. Presne ste spomenuli Nemecko, ja som to už ráno spomínala, a preto som povedala príbeh na futbalistov z Bayern Mníchov, lebo to sledoval celý svet a mám podklady komplet, všetko zdokumentované a ešte k tomu vystúpim, kde sa futbalisti medzi sebou ponakazovali a mali teda zlé testy, čo je úplne normálne, že Nemci hovoria, že očkovaní sa navzájom nakazia a nakazia ešte aj zdravých. Takže tam žiadajú lekári, žiadajú tam pracovníci gastra a všetko, aby sa testovali všetci, aby sa nákaza neprenášala z človeka na človeka. Čiže nám ide o čo? Aby sme mali ľudí len očkovaných, ale aby... nech pozomierajú? Nám ide o to predsa, aby sa tá nákaza nešírila alebo ja neviem, o čo ide vám. A keď už máme poznatky z iných krajín, ako je Nemecko, ako sú iné štáty, tak, preboha, nechytajme mačku za chvost, ale poďme tými krokmi, ktoré už sú odskúšané. A ďalej máte pravdu, že ako my tu máme hlasovať, keď pri každej, každá, čo tu ide reforma, školstvo, sa stretnú oni až vtedy s odbornou verejnosťou, keď už je štrajk. Stretnú sa až vtedy s lesníkmi, keď už je tu štrajk, stretnú sa až vtedy, keď je tu štrajk. Však my sme aj pol roka kedysi rokovali s tripartitou. Ja som ešte nepočula, čo vám, či vám vôbec toto slovo hovorí niečo. A spomínate tu, že Ficove hodinky, keď hovoríme o sociálnom dialógu. Preboha živého, prosím vás pekne, fakt tým ľuďom hovorte pravdu, lebo napätie v štáte je obrovské a medzi ľuďmi, obrovské napätie a vy to musíte cítiť, choďte medzi ľudí!
Schlosár, Rastislav, poslanec NR SR (2020-09-22):
Ďakujem za slovo. Stano, aj keď tu budú určite teraz po tvojom vystúpení všetci tí čechoslovakisti, ktorých tu máme, bohužiaľ, veľa v našom parlamente, vyskakovať a útočiť na teba, všetci tí, ktorí sa nevedia zmieriť s existenciou samostatnej Slovenskej republiky, ja si myslím, že aj toto tvoje krátke vystúpenie jednoznačne ukázalo, prečo nemôže byť 28. október štátnym sviatkom súčasnej Slovenskej republiky. Ja len na záver tejto debaty chcem povedať, že všetci tí, čo chcú oslavovať 28. október ako štátny sviatok čes... Slovenskej republiky, by mali zvážiť, či by nebolo lepšie, aby sa, aby, aby sa odsťahovali do Českej republiky, aby tam požiadali o české občianstvo, pretože oslavovať štátny sviatok republiky, ktorá ani len neuznávala existenciu slovenského národa, je niečo absurdné, a takíto ľudia nepatria do Národnej rady Slovenskej republiky. A radšej naozaj by mali žiť v Českej republiky, tam kandidovať do českého parlamentu, pretože to do slovenského parlamentu títo čechoslovakisti, títo odrodilci jednoznačne nepatria. Ďakujem pekne.
Sulík, Richard, predseda NR SR (2011-02-02):
Poprosím cteného kolegu podpredsedu, keby nerušil rečníka. Ďakujem. Nech sa páči.
P. Paška, predseda NR SR: (2008-09-09):
Pán minister.
Paška, Pavol, predseda NR SR (2013-03-19):
Hlasujeme. (Hlasovanie.) 142 prítomných, 88 bolo za, 54 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú.